**Mesto Vrútky**

Predkladacia správa

Určené:

**na zasadnutie Mestskej rady vo Vrútkach dňa 16.09.2020 a**

**Mestského zastupiteľstva vo Vrútkach dňa: 22.09.2020**

  Názov materiálu:

**STANOVISKO HLAVNÉHO KONTROLÓRA K PREVERENIU PODMIENOK NA PRIJATIE NÁVRATNEJ FINANČNEJ VÝPOMOCI**

Dôvodová správa:

Z dôvodu negatívneho vývoja v príjme z podielových daní v roku 2020, ovplyvneného predovšetkým pandémiou ochorenia COVID-19, poslanci na svojom zasadnutí dňa 25.08.2020 schválili uznesenie 51/2020, ktorým uložili Mestskému úradu pripraviť podklady pre prijatie návratnej finančnej výpomoci od Ministerstva financií Slovenskej republiky na výkon samosprávnych pôsobností z dôvodu kompenzácie výpadku dane z príjmov fyzických osôb v roku 2020 v dôsledku pandémie ochorenia COVID-19.

Návrh na uznesenie:

**Mestská rada Vrútky**

**I. odporúča MsZ zobrať na vedomie**

Stanovisko hlavného kontrolóra k prevereniu podmienok na prijatie NFV

**Mestské zastupiteľstvo Vrútky**

**I. berie na vedomie**

Stanovisko hlavného kontrolóra k prevereniu podmienok na prijatie NFV.

Vo Vrútkach, dňa 27.08.2020

Spracoval: Dušan Chrastina hlavný kontrolór

Predkladá: Dušan Chrastina hlavný kontrolór

...................................................

podpis predkladateľa



M e s t o V r ú t k y – hlavný kontrolór

Námestie S. Zachara 4, 038 61 Vrútky

**Reg. č. MsÚ-1722/2020/HK-5130/2020**

**STANOVISKO HLAVNÉHO KONTROLÓRA K PREVERENIU PODMIENOK NA PRIJATIE FINANČNEJ VÝPOMOCI**

Mesto Vrútky sa rozhodlo prijať návratnú finančnú výpomoc, ktorú schválila vláda SR uznesením č. 494 z 12. augusta 2020, na výkon samosprávnych pôsobností z dôvodu kompenzácie výpadku dane z príjmov fyzických osôb v roku 2020 v dôsledku pandémie ochorenia COVID-19. Maximálna možná výška úveru pre naše mesto predstavuje čiastku 198 063 €. Splácanie úveru bude prebiehať v rokoch 2024 až 2027. V súlade s § 17 ods. 14 zákona 583/2004 Z. z. o rozpočtových pravidlách územnej samosprávy a o zmene a doplnení niektorých zákonov je povinný hlavný kontrolór vykonať preverenie podmienok pre prijatie návratných zdrojov financovania. Podmienky pre prijatie návratného zdroja financovania sa vyhodnocujú v dvoch rovinách. Podľa zákona 583/2004 Z. z., § 17 ods. 6 písm. a) sa posudzuje podiel celkového dlhu obce k skutočným bežným príjmom obce v predchádzajúcom roku. Tento pomer nesmie presiahnuť 60 %. Podľa ods. 6 písm. b) celková suma splátok návratných zdrojov financovania neprekročí v príslušnom roku 25 % skutočných bežných príjmov predchádzajúceho rozpočtového roka znížených o transfery poskytnuté v príslušnom rozpočtovom roku obci. Pre prijatie uvedenej finančnej výpomoci boli obce Ministerstvom financií Slovenskej republiky usmernené, že pre výpočet zadlženia sa bude postupovať tak, aby celková suma dlhu obce alebo vyššieho územného celku neprekročila 50% skutočných bežných príjmov predchádzajúceho rozpočtového roka.

**Kontrola splnenia podmienky podľa § 17 ods. 6 písm. a)**

|  |  |  |
| --- | --- | --- |
| **Text** | **Bežné príjmy v roku 2019** | **Dlh mesta** |
| Skutočné bežné príjmy obce | 7 765 986,96 € |  |
|  | | |
| **Dlh mesta k 31.12.2019 bez úveru zo ŠFRB** | | |
| Zostatok istiny z bankových úverov |  | 588 879,19 € |
| Zostatok istiny z nájmu |  | 18 340,67 € |
| Ostatné dlhodobé záväzky |  | 20 804,14 € |
| Celková suma dlhu mesta k.31.08.2019 |  | 628 024,00 € |

**628 024 : 7 765 986,96 = 8,08 %**

**Kontrola splnenia podmienky podľa písm. b)**

|  |  |  |
| --- | --- | --- |
|  | Príjmová časť | Výdavková časť |
| Bežné príjmy mesta k 31.12.2018 | 7 765 986,96 € |  |
| Z toho transfery, dotácie, dary | 2 221 090,96 € |  |
| **Upravené bežné príjmy** | **5 544 896,00 €** |  |
|  | | |
| **Splátky vrátane úrokov** |  |  |
| Úver DSS, Kriváň |  | 104 342,00 € |
| MŠ FRP |  | 1 264,67 € |
| ŠFRB |  | 35 204,05 € |
| Leasing |  | 8 685,95 € |
| Splátky nového úveru |  |  |
| **Celkové ročné splátky** | | **149 496,67 €** |

**149 496,67 : 5 544 896,00 = 2,7 %**

Pri preverovaní podmienok pre prijatie návratnej finančnej výpomoci bolo zistené:

* v prvom prípade bol percentuálny pomer **8,08 %** ( max. 50%)
* v druhom prípade **2,7 %** (max 25%)

Na základe výsledku preverenia podmienok pre prijatie bezúročnej návratnej finančnej výpomoci konštatujem, že Mesto Vrútky spĺňa obidve podmienky pre prijatie finančnej výpomoci.

Vo Vrútkach: 27.08.2020 Dušan Chrastina

hlavný kontrolór mesta